**KJP „VETERINARSKA STANICA“ d.o.o. Ul. Nikole Šopa 41**

**S A R A J E V O tel: +387 33 770 350**

**fax: +387 33 770 353**

**Web:** [www.VetStanicaSa.ba](http://www.VetStanicaSa.ba)

**E-mail:** [vetstanicasa@bih.net.ba](mailto:vetstanicasa@bih.net.ba)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ID:4200119470009 TRN:1610000002680024

PDV:200119470009 Registarski br:1-15507

Općinski sud u Sarajevu

Broj: 1138/22

Sarajevo, 30.11.2022. godine

Na osnovu odredaba Zakona o radu FBiH („Službene novine Federacije BiH“ broj: 26/16 i 89/18), Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“ br. 19/21 i 10/22), Pravilnika o radu KJP „Veterinarska stanica“ d.o.o. Sarajevo te Saglasnosti Vlade KS broj: 02-04-43961-38/22 od 27.10.2022. godine, i Odluke Direktora o raspisivanju Javnog oglasa za prijem radnika u radni odnos na neodređeno vrijeme broj:1113/22 od 21.11.2022.godine, KJP „Veterinarska stanica“ d.o.o. Sarajevo, raspisuje:

**JAVNI OGLAS**

**za prijem u radni odnos na neodređeno vrijeme u**

**KJP „Veterinarska stanica“ d.o.o. Sarajevo**

**I - Predmet javnog konkursa**

Objavljuje se javni oglas za prijem u radni odnos na neodređeno vrijeme za sljedeće radno mjesto:

**Sekretar** - 1 (jedan) izvršioc

**Opis poslova:**

* obavlja i organizuje pravne i opće poslove
* priprema radne materijale, nacrte općih akata Preduzeća
* daje stručna tumačenja općih akata
* prati primjenu zakonskih propisa i predlaže primjenu istih
* obrađuje i priprema predmete i zastupa Preduzeće u sporovima pred nadležnim sudovima, u postupcima pred organima uprave, i drugim organima i institucijama
* organizuje i obavlja kadrovske poslove, obavlja stručne i administrativne poslove vezane za rad Uprave Preduzeća, Nadzornog odbora i Skupštine Preduzeća, kao i komisija koje imenuje Nadzorni odbor i Uprava Preduzeća
* sačinjava odluke, zaključke i druge akte donesene na sjednicama i odgovoran je za ažurnost istih
* priprema prijedloge ugovora iz svih oblasti rada Preduzeća
* vodi arhivu Skupštine, Nadzornog odbora, Uprave Preduzeća i Komisija za koje je odgovoran
* vrši provođenje postupka javnih nabavki u Preduzeću, u segmentu pravnih procedura
* obavlja i druge poslove po nalogu direktora Preduzeća

**Trajanje ugovora:** Neodređeno

**Mjesto rada:** KJP “Veterinarska stanica” d.o.o. Sarajevo

**Radno vrijeme:** 40 sati sedmično

**Osnovna plaća:** 1.527,37 KM – neto

**II – Kandidati trebaju da ispunjavaju sljedeće uslove:**

Svi kandidati koji se prijavljuju na ovaj javni oglas moraju ispunjavati sljedeće opće i posebne uslove:

**a) Opći uslovi:**

- da je državljanin Bosne i Hercegovine;

- da je stariji od 18 godina i da nije stariji od 65 godina;

- da ima opću zdravstvenu sposobnost za obavljanje poslova

**b) Posebni uslovi:**

* stručna sprema: VSS VII stepen odnosno završen I ili II ciklus Bolonjskog sistema studiranja, smjer pravni;
* minimalno 3 godine radnog iskustva u struci

**c) Potrebna dokumentacija uz prijavu na javni oglas:**

* potpisana prijava na javni oglas;
* biografija sa adresom, kontakt telefonom i e-mailom;
* univerzitetska diploma;
* uvjerenje ili potvrda o radnom iskustvu;
* uvjerenje o državljanstvu;
* izvod iz matične knjige rođenih

Kandidat je dužan uz prijavu koja sadrži kraću biografiju, adresu, kontakt telefon i e-mail, priložiti original dokumente ili ovjerene kopije dokumenata koji su dokaz o ispunjavanju **općih i posebnih** uslova traženih oglasom, koji ne mogu biti stariji od 6 (šest) mjeseci do dana objave Javnog oglasa.

Izabrani kandidat je dužan prije potpisivanja Ugovora o radu, dostaviti ljekarsko uvjerenje o zdravstvenoj sposobnosti i Uvjerenje nadležnog suda da se protiv njega ne vodi krivični postupak.

**III – Prednost pri zapošljavanju pod posebnim uslovima**

Pored navedenih dokumenata, kao dokaz o pripadnosti branilačkoj populaciji, kandidati trebaju dostaviti i dokumentaciju kojom dokazuju status korisnika, u skladu sa odredbama Uredbe o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u kantonu Sarajevo (Sl. Novine KS, broj 37/20 i 27/21) i instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo (Sl. Novine KS, broj: 38/20 i 28/21) kako slijedi:

|  |  |  |  |
| --- | --- | --- | --- |
| R.b. | Pripadnost boračkoj kategoriji | Naziv dokaza - dokumenta | Organ koji ga izdaje |
| 1. | Član porodice šehida/poginulog, umrlog i nestalog braniooca | Uvjerenje o statusu djeteta šehida – poginulog, umrlog i nestalog branioca, Rješenje o priznatom pravu na porodičnu invalidninu za suprugu šehida poginulog, umrlog, nestalog branioca i Uvjerenje o učešću u Oružanim snagama za šehida – poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencije iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitnika priznanja | Općinska služba za boračko invalidsku zaštitu |
| 4. | Demobilisani branioci | Uvjerenje o učešću u Oružanim snagama | Grupa za pitanja evidencije iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobilisanog branioca | Uvjerenje o ststusu djeteta vojnog invalida  Rješenje o priznatom pravu na:  a) invalidninu  b) mjesečni novčani dobitak,  c)Uvjerenje o učešću u Oružanim snagama | a i b – Općinska služba za boračko – invalidsku zaštitu  c – Grupa za pitanja evidencije iz oblasti vojne obaveze prema mjestu prebivališta |
| 6. | Supruga ratnog vojnog invalida | Uvjerenje o statusu supružnika ratnog vojnog invalida  Rješenje o priznatom pravu na invalidninu | Općinska služba za boračko-invalidsku zaštitu |

Da bi kandidat ostvario prioritet pri zapošljavanju obavezan je dostaviti dokaz (Uvjerenje) da je u evidenciji JU Služba za zapošljavanje Kantona Sarajevo evidentiran kao nezaposlena osoba, dokaz da je zaposlen sa nižom stručnom spremom od one koju posjeduje ili je zaposlen na određeno vrijeme, u skladu sa članom 19. Uredbe.

**IV – Komisija za provođenje oglasa**

Komisija za provođenje javnog oglasa, koju imenuje Direktor, će nakon zaključenja oglasa pregledati sve prispjele prijave i utvrditi da li su prijave blagovremene, potpune i uredne. Kandidate za čije se prijave utvrdi da su neblagovremene, nepotpune ili neuredne Komisija neće razmatrati i isti će biti pisanim putem obavješteni sa navođenjem razloga odbacivanja prijave, uz mogućnost uvida u dostavljenu dokumentaciju, u roku od 3 (tri) dana od dana prijema obavijesti.

Komisija za provođenje javnog oglasa će sve kandidate koji ispunjavaju opće i posebne uslove iz javnog oglasa, obavijestiti putem e-maila ili telefona o terminu održavanja pismenog i usmenog dijela ispita. Pozvani kandidati koji ne pristupe na zakazani pismeni i usmeni dio ispita, smatraće se da su odustali od kandidature.Nakon obavljenog pismenog i usmenog ispita, Komisija za provođenje javnog oglasa će upravi Preduzeća dostaviti listu uspješnih kandidata, uz dostavljanje i ostale prateće dokumentacije kandidata i Komisije, nakon čega će Uprava na osnovu dostavljene liste izvršiti konačni izbor odnosno donijeti odluku o prijemu u radni odnos.

Uprava Preduzeća pismeno (putem pošte ili putem e-mail-a) obavještava kandidate sa Liste uspješnih kandidata o Odluci o prijemu u radni odnos, te kandidate iz člana 11. stav 3. Uredbe o postupku prijema u radni odnos, u roku od pet dana od dana donošenja Odluke o prijemu u radni odnosi. Uz obavijest se kandidatima dostavlja i Lista uspješnih kandidata sa bodovima. Na obavjest o odluci Direktora Preduzeća o prijemu u radni odnos zainteresovani kandidati imaju pravo prigovora drugostepenom organu KJP“Veterinarska stanica“d.o.o Sarajevo.

**Obavještenje za kandidate**: Kandidat može kod poslodavca preuzeti pitanja i listu propisa i literature iz oblasti iz koje će se polagati pismeni i usmeni ispit. Pitanja, lista i literatura iz oblasti iz koje će se polagati pismeni i usmeni ispit utvrdit će poslodavac i objaviti ih na svojoj web stranici prije raspisivanja javnog oglasa.

.

**V– Dostavljanje dokumentacije**

Prijave sa traženom dokumentacijom, dostaviti lično ili preporučenom poštom na adresu:

**KJP „Veterinarska stanica“ d.o.o. Sarajevo, ul. Nikole Šopa br. 41, 71210 Općina Ilidža – Sarajevo,** **sa naznakom: “PRIJAVA NA JAVNI OGLAS za prijem radnika u radni odnos na neodređeno vrijeme-radno mjesto Sekretar – NE OTVARAJ“**

Na poleđini koverte navesti ime i prezime podnosioca prijave.

Javni oglas će biti obajvljen u dnevnom listu „Oslobođenje“, na web stranici KJP „Veterinarska stanica“ d.o.o. Sarajevo i Internet stranici Javne ustanove „Služba za zapošljavanje Kantona Sarajevo“ Sarajevo.

Oglas ostaje otvoren 10 (deset) dana od dana objavljivanja u dnevnom listu „Oslobođenje“.

Priložena dokumentacija neće se vraćati, osim na pismeni zahtjev kandidatima koji su istu dostavili u originalu.

Kontakt za dodatne informacije: 033 770 355

DIREKTOR

Nasiha Spahić, dr.vet.med.